  Майя Бывальцева Рособрнадзорлэн пуктэтэзъя 5-9 классъёсын дышетскисьёс понна кылем дышетскон арлы программая огъяросси эскерон ужъёс 14-тӥ куарусёнысен 12-тӥ коньывуонозь ортчозы. Со сярысь Удмуртиысь дышетонъя но тодосъя министерстволэн пресс-службаез ивортэ. Висъям дыре школаос асьсэос нуналъёсты пусйыны быгато. 5-8 классъёс понна эскерон ужъёс одно ик ортчыны кулэ, нош 9-тӥ классъёсын со школалэн пумкылъянэзъя апробация музэн радъяське.  Тодон-валанъёсты эскерон вариантъёс огъяросси эскерон ужъёслэн базаысьтыз котькуд школа понна нимаз кылдытӥсько Тодэ вайытом, 10-11 классъёсын эскерон ужъёс южтолэзе ортчизы. Нош 30-тӥ южтолэзе школаос дистанционной амалэн дышетонэ выжизы. Соин ик 4-8 классъёсын тулыс эскерон ужъёсты радъяны ӧз луы, табере соос выль дышетскон ар кутсконын 5-9 классъёсы выжем пиналъёс понна ортчозы. Пандемия сэрен 9-тӥ классын дышетскисьёсты экзаменъёслэсь мозмытӥзы, нош 11-тӥ классэз йылпумъясьёс понна огъя кун экзаменъёс пӧсьтолэзе гинэ кутскизы.  Тегъёс: Дышетон Ижкар Рособрнадзор Удмуртия пиналъёс  